section_heading: Predaja o begu Kopčiću
paragraph_text: Ćatić navodi da je prema predaji, beg Kopčić stigao umornim konjem u selo Rumboci u Gornjoj Rami. Tu je za savjet upitao neku "stogodišnju babu" za lijek konju da se okrijepi. Baba ga je savjetovala da konja napoji i nahrani žitom, nedugo nakon čega je konj preminuo. Shvativši da ne može dalje na konju, Kopčić je, kako bi zaokružio što više zemlje, bacio kamen. Gdje je pao kamen, prema predaji je zakopao i konja i naredio da se i on tamo zakopa.Šimčik, 1933., str. 41. Međutim, prema drugom predavanju, baba ga je savjetovala da konja napoji vodom, a on umoran da se napije kiselog mlijeka, nakon čega su obojica umrla.Šimčik, 1933., str. 43. Kapetanović navodi, da je Kopčić nakon smrti sahranjen u svom selu Rami pokraj istoimene vode, gdje su mu potomci podigli turbe. Malo niže turbeta, prema Kapetanovićevim navodima, pokopan je njegov konj Mlikota, gdje je također postavljen četverokutni kamen kao spomenik.